Alex Chalk
Alex Chalk er en konservativ britisk politiker. Han har været medlem af House of Commons i Det Britiske Parlament siden 2015. I 2022 blev han udnævnt til juniorminister i forsvarsministeriet med ansvar for forsvarets indkøbsafdeling. Da Dominic Raab trak sig fra sine poster som vicepremierminister og justitsminister den 21. april 2023, blev Alex Chalk udnævnt som hans efterfølger.
Alex Chalk er uddannet fra elitekostskolen Winchester College og studerede derefter moderne historie ved Magdalen College, Oxford University. Han uddannede sig senere til advokat (barrister), og blev efterfølgende udnævnt til King's Counsel.